Finlyandiya prezidenti NATO’ga qo'shilish sababini aytdi

Finlyandiya prezidenti Sauli Niinistyo Rossiya rahbari Vladimir Putin ularning NATO’ga qo'shilishiga sabab bo'layotganini aytdi. Bu haqda “The Washington Post” xabar berdi.
Niinistyo Buyuk Britaniya bosh vaziri Boris Jonson bilan qo'shma matbuot anjumanida bu bo'yicha ma'lumot bergan. U alyansga a'zo bo'lish birinchi marta muhokama qilinmayotgani va Putin ularning NATO’ga kirishiga turtki bo'lganini aytgan. Shuningdek, Ukrainadagi urush ham bunga sabab bo'lgani ta'kidlangan.
Buyuk Britaniya Finlyandiya va Shvetsiya bilan shartnoma imzolagan, endi ularga hujum qilingan taqdirda, mamlakat qurolli kuchlari bir-birini qo'llab-quvvatlaydi. “Bu qisqa muddatli vaqtinchalik chora emas, balki harbiy aloqalar, global barqarorlik va kelajakda Evropaning mudofaa qobiliyatini mustahkamlashga qaratilgan uzoq muddatli majburiyatdir”, — degan Jonson.
Avvalroq xitoy NATO’ga sharq tomon kengaymaslik va'dasini eslatgandi. Shuningdek, NATO Finlyandiya va Shvetsiyaning tashkilotga a'zo bo'lishi haqida bayonot bergandi.